Lav et referat af nedenstående tekst:

Tekst:
Det kunne have været endt rigtig galt torsdag eftermiddag, da en bilist kørte mod færdselsretning på motorvejen mellem Aalborg og Frederikshavn. Heldigvis gik det ikke sådan, for ingen personer kom til skade, og det er især takket være en heltemodig lastbilchauffør. Chaufføren bemærkede spøgelsesbilisten, der kom kørende i sydgående retning i det nordgående spor i relativ lav fart. Han alarmerede med katastrofeblinket de andre bilister på motorvejen og fik med sin lastbil spærret vejen for spøgelsesbilisten, så bilen med en 70-årig kvinde som fører blev standset, inden det kunne være endt rigtig galt. Det oplyser vagtchef ved Nordjyllands Politi Jesper Sørensen. Sigtet for vanvidskørsel Inden den kvindelige bilist endte som spøgelsesbilist, havde en anden bilist set hende køre slingrende på vejen og flere gange krydse midterlinjen på vejen, men det lykkes ikke for bilisten at standse den 70-årige kvinde, inden hun fortsatte ind på motorvejen i den forkerte retning. Den 70-årige kvinde er i første omgang blevet sigtet for vanvidskørsel.

Referat:
Føreren af bilen var en 70-årig kvinde.